ai4bharat/Pralekha huggingface dataset:
عملے، عوامی شکایات اور پنشن کی وزارت
پاکیزہ شہر وارانسی آج سیاحوں کے پسندیدہ ترین مقامات میں سے ایک ہے: ڈاکٹر جتیندر سنگھ
وزیر مملکت  نے دہلی اور وارانسی کو جوڑنے والی گو ایئر کی براہ راست پرواز کا آغاز کیا
نئی دہلی، 20/دسمبر۔ شمال مشرقی خطے کی ترقی ، وزیر اعظم کے دفتر، عملے، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا کہ نہ صرف زائرین کے لئے بلکہ تحقیق کے مقصد سے آنے والے سیاحوں کے لئے بھی آج پاکیزہ شہر وارانسی ایک پسندیدہ ترین مقام بن گیا ہے۔
انھوں نے کہا ’’وزیر اعظم جناب نریندر مودی کی قیادت والی حکومت کے اقتدار میں آنے کے بعد گزشتہ 5– 6 برسوں میں وارانسی کو اس کا وہی شان و شوکت والا مقام ملا ہے جس کا وہ مستحق ہے۔‘‘آج یہاں دہلی سے وارانسی کے لئے گو ایئر کی افتتاحی پرواز کا آغاز کرتے ہوئے ڈاکٹر جتیندر سنگھ نے کہا ’’وارانسی ضلع میں اتنی ترقی ہوئی ہے اور اس کو خوبصورت بنانے کے لئے اتنا کام ہوا ہے جس پر دیکھے اور محسوس کئے بغیر یقین کرنا مشکل ہے۔‘‘
وزیر موصوف نے کہا کہ وارانسی ہندوستان کی قدیم تہذیب و ثقافت کی آئینہ دار ہے۔ ڈاکٹر جتیندر سنگھ نے کہا ’’مذہبی وجہ سے گھریلو سیاح تو وارانسی آتے ہی ہیں، لیکن بڑی تعداد میں غیرملکی سیاح بھی ہندوستان کی قدیم تہذیب و ثقافت کو محسوس کرنے اور اس کا مطالعہ کرنے کے لئے اس پاکیزہ شہر میں آتے ہیں۔‘‘ انھوں نے کہا ’’یہاں آنے کے بعد سیاح ہندوستان کی مالامال وراثت اور ثقافت سے ایک فطری لگاؤ محسوس کرتے ہیں۔‘‘
ڈاکٹر جتیندر سنگھ نے آج ہی کے دن احمدآباد سے وارانسی کے لئے ایک اور پرواز شروع کرنے کے لئے بھی ایئر لائنس کی تعریف کی۔ انھوں نے کہا ’’کیسا خوبصورت اتفاق ہے کہ وزیر اعظم کے حلقہ انتخاب اور ان کی ریاست کو ایک براہ راست پرواز کے ذریعے جوڑا جارہا ہے۔‘‘
اس موقع پر ڈاکٹر جتیندر سنگھ نے ایئر لائنس انتظامیہ سے کہا کہ وہ جموں سے دہلی کے لئے شام کو چلنے والی ایک فلائٹ شروع کرنے پر بھی غور کرے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ا گ۔م ر
UN-5957
(Visitor Counter : 52
وزارت دفاع
ہندوستانی بحریہ کا پہلاتربیتی دستہ  کا دورسری لنکا کا دورہ
نئی دہلی۔ 24 اکتوبر ہندوستانی فوج کا پہلا تربیتی دستہ بتاریخ 24 سے 28 اکتوبر 21 تک 100ویں اور 101ویں بیرون ملک مربوط تربیتی کورس کے لیے سری لنکا کے چار روزہ دورے پر ہے ۔ تعیناتی کا مقصد نوجوان افسروں اور تربیت یافتہ افسروں کو بحر ہند کے علاقے میں مختلف ممالک کے سماجی، سیاسی اور سمندری پہلوؤں سے روشناس کر کے ان کے نقطہ نظر کو وسیع کرنا ہے۔ اس تعیناتی کے دوران تربیت حاصل کرنے والوں کو سمندر میں مختلف تعیناتی میں ہندوستانی بحریہ کے جنگی جہازوں کا آپریشن، بندرگاہ سے واقفیت اور سب سے بڑھ کر غیر ملکی اقوام کے ساتھ دوستانہ تعلقات کو فروغ دینے کے بارے میں بتایا جائے گا۔
یہ بحری جہاز جنوبی بحری کمان  کا حصہ ہیں، جو ہندوستانی بحریہ کی تربیتی کمان ہے اور اس کی سربراہی وائس ایڈمرل اے کے چاولہ، فلیگ آفیسر کمانڈنگ ان چیف، جنوبی بحری کمان کررہے ہیں۔ہندوستانی بحریہ گذشتہ چار دہائیوں سے زائد عرصے سے بین الاقوامی تربیت یافتہ افراد کو تربیت دے رہی ہے۔ آج تک، سری لنکا سے بڑی تعداد میں افسران اور ملاحوں کی ایک بڑی تعداد ایس این سی میں مختلف ابتدائی سے لے کر اعلی معیار کے کورسز میں داخلہ لے رہے ہیں۔ کمان میں اعلی معیار کی تربیت فراہم کرنے کے لیے مرکوز نقطہ نظر کو برقرار رکھتے ہوئے اور ترقی یافتہ حکمت عملی اور ٹیکنالوجیوں کے لیے مسلسل موافقت کے ذریعہ تربیت کی ایک بہترین منزل ہونے کی شہرت حاصل کی ہے۔
کوچی میں قائم پہلا تربیتی دستہ انڈین نیول اکیڈمی میں اپنی ابتدائی تربیت مکمل کرنے پر ہندوستانی بحریہ کے ایگزیکٹو آفیسرز کو 'فرسٹ سی لیگس' فراہم کرتا ہے۔ دستے میں سات دیسی ساختہ بحری جہاز ، یعنی ہندوستانی بحریہ کے جہاز تیر، سجاتا، مگر، شاردول، کوسٹ گارڈ کا جہاز وکرم اور دو سیل ٹریننگ جہاز آئی این ایس سدرشنی اور آئی این ایس ترنگنی شامل ہیں۔ اس وقت دستے کی قیادت کیپٹن آفتاب احمد خان ،سینئر آفیسر فرسٹ ٹریننگ سکواڈرن کی نگرانی میں ہے جو کمانڈنگ آفیسر آئی این ایس تیر کے کمانڈنگ آفیسر ہیں۔
چار دن کی طویل تعیناتی کے دوران ہندوستانی بحریہ کے بحری جہاز مگر اور شاردول 101 آئی او ٹی سی کے تربیت حاصل کرنے والوں کے ساتھ کولمبو بندرگاہ کا دورہ کریں گے ، جبکہ جہازوں میں سجاتا ، سدرشنی ، ترنگنی اور سی جی ایس وکرم 100 ویں آئی او ٹی سی کے تربیت حاصل کرنے والوں کے ساتھ ٹرِنکومالی جائیں گے۔ دونوں ممالک کی بحری افواج کے مابین مختلف تربیتی سرگرمیاں منعقد کرنے کا منصوبہ بنایا گیا ہے جس کا مقصد دونوں افواج کے باہمی تعاون کی صلاحیت کو فروغ دینا ہے۔
بیرون ملک تعیناتی کی مدت سے نوجوان افسروں میں مہم جوئی کا جذبہ پیدا کرنے اور سمندری جہاز کے نظم و نسق کی مہارت کو فروغ دینے میں مدد ملے گی ۔ اس سے نہ صرف جرات اور جوش کے ساتھ چیلنجوں سے نمٹنے کی صلاحیت پیدا ہوگی بلکہ سمندری ماحول کے اندر موجود عناصر کی گہری تفہیم اور ان کے تئیں احترام کا جذبہ بھی پیدا کرے گا۔ آنے والے تمام بحری جہازوں کے پورے عملے کی دوبارہ ٹیکہ کاری کی گئی ہے اور ان کا کووڈ – 19 کے لیے ٹسٹ بھی کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9641
(Visitor Counter : 142
ہنر مندی کے فروغ اور صنعت کاری کی وزارت
جناب دھرمیندر پردھان نے اگنی پتھ یوجنا کی ستائش کی، اسے ایک تاریخی اور مستقبل کا قدم قرار دیا
تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان نے مسلح افواج میں نوجوانوں کو ’’ بھارت کے اگنی ویر‘‘ کے طور پر شامل ہونے کا موقع دینے کے لئے آج اعلان کردہ اگنی پتھ یوجنا کی تعریف کی ہے۔
جناب دھرمیندر پردھان نے نوجوانوں کو فوجی خدمات میں شامل کرنے کے ان کے مستقبل کی پہل کے لیے وزیر اعظم جناب نریندر مودی کا شکریہ ادا کیا اور کہا کہ یہ قدم نوجوانوں کے لیے نئے مواقع پیدا کرے گا اور بھارتی مسلح افواج کو دنیا میں بہترین بنانے میں تعاون کرے گا۔ انہوں نے کہا کہ بھارتی مسلح افواج کو مزید نوجوان بنانے کی سمت میں یہ ایک تاریخی قدم ہے۔ انہوں نے وزیر دفاع جناب راج ناتھ سنگھ کی قیادت کی بھی تعریف کی، جن کے تحت مسلح افواج کو مضبوط بنانے اور دفاعی شعبے میں خود انحصاری لانے کے لیے کئی اقدامات کیے گئے ہیں۔
جناب پردھان نے یہ بھی کہا کہ مسلح افواج سے جڑنا ہر بھارتی کے لئے باعث فخر ہے اور اس پہل سے قوم کی خدمت میں زیادہ سے زیادہ نوجوان شامل ہوں گے، روزگار کے نئے مواقع پیدا ہوں گے اور ایک ہنر مند اور فٹ ورک فورس بنانے میں تعاون دیں گے۔
وزارت آیوش
دواؤں کے پودوں کی کاشت اور ترویج کے فروغ کے لئے مفاہمت نامے پراین ایم پی بی اور سی ایس آئی آر-این بی آر آئی نے دستخط کئے
نیشنل میڈیسنیل پلانٹ بورڈ  اور نیشنل بوٹینیکل ریسرچ انسٹی ٹیوٹ  نے 4 جون کو ہندستان میں دواؤں کے پودوں اور جڑی بوٹیوں کی کاشت اور پیداوار کو بڑھانے کے مشترکہ تعاون کی کوششوں کو بڑھانے کے لئے ایک مفاہمت نامے پر دستخط کئے۔
مفاہمت نامہ این ایم پی بی کے ذریعے نشاندہی کی جانے والی دواؤں کے پودوں اور جڑی بوٹیوں کی کوا لٹی پلانٹنگ میٹریل کے فروغ میں مدد فراہم کرے گا۔
اسی کے ساتھ یہ کوا لٹی پلانٹنگ میٹریل کے علاوہ مناسب زرعی آب و ہوا والے علاقوں میں مناسب دواؤں کے پودوں کی ترویج ، تحفظ اور کاشت کے لئے ان کی نرسریوں کے قیام میں مدد فراہم کرے گا۔ اس میں خطروں میں گھرے ادویاتی پودوں کیقسمیں اور اونچائی والے خطوں کے پودے بھی شامل ہیں۔
این ایم پی بی اس باہمی تعاون کے ذریعے اعلی تجارتی قیمت کے ساتھ امکانی ادویاتی پودوں کی تجارت میں جرم پلازم جمع کرنے / ان کے تحفظ اور نرسری اور بیج بینکوں/ جین بینکوں کے قیام کے لئے سی ایس آئی آر-این بی آر آئی کی مدد کرے گا۔
این بی آر آئی دواؤں کے پودوں کا سروے کرتے ہوئے مطلوبہ سمت میں این ایم پی بی کے ساتھ ہم آہنگی میں کام کرے گی۔ این ایم پی بی اور اس کے کام کو عمل میں لانے والے ادارے جیسے اسٹیٹ میڈیکل میڈیکل پلانٹس بورڈ  ، علاقائی سہولت سہولت مراکز کی رسائیاںاس اقرار نامے کے دائرہ کار میں مل کر کام کریں گے۔
وزارت آیوش کے تحت سرگرم عمل این ایم پی بی کو یہ اختیار حاصل ہے کہ وہ دواؤں کے پودوں سے متعلق تمام معاملات کو مربوط کرے اور ادویاتی پودوں کی تجارت، برآمد، تحفظ اور کاشت کیلئے ترقیاتی پالیسیوں اور پروگراموں کے ساتھ تعاون کرے۔
ع س،ج
U.No. : 5171
(Visitor Counter : 179
کابینہ
مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا اور قطر فائنانشیل سنٹر اتھارٹی کے درمیان ہوئے مفاہمت نامہ کو منظوری دی
وزیر اعظم جناب نریندر مودی کی صدارت میں مرکزی کابینہ نے انسٹی ٹیوٹ آف چارٹرڈ اکاؤنٹینٹس آف انڈیا  اور قطر فائنانشیل سنٹر اتھارٹی  کے درمیان ہوئے مفاہمت نامہ  کو منظوری دے دی ہے۔
اس ایم او یو سے قطر میں اکاؤنٹنگ کے پیشہ اور صنعت کاری کی بنیاد کو مضبوط بنانے کے مقصد سے مل کر کام کرنے کے لیے اداروں کے درمیان تعاون میں اضافہ ہوگا۔
اثرات:
آئی سی اے آئی کا مشرق وسطی میں 6000 ممبران کے ساتھ ایک مضبوط رکنیت والی بنیاد ہے اور قطر  میں واقع اکائی آئی سی اے آئی کی سب سے سرگرم اکائی میں شامل ہے۔ آئی سی اے آئی کے رکن قطر میں مختلف پرائیویٹ اور سرکاری کمپنیوں میں کئی اہم عہدوں پر فائز ہیں اور وہ وہاں پر اکاؤنٹنگ کے پیشہ کو سپورٹ کرنے اور ترقی سے سرگرمی کے ساتھ جڑے ہوئے ہیں۔ اس مفاہمت نامہ پر دستخط سے پورے مشرق وسطی میں آئی سی اے آئی ممبران کی اضافی حوصلہ افزائی ہوگی اور شناخت ملے گی، ساتھ ہی وہ مل کر قطرمیں ہندوستانی تاجروں کی کاروبار کرنے کی آرزوؤں کی حمایت کر سکیں گے۔ اس طرح، اس کے توسط سے قطر اور بھارت کی اقتصادیات کے ترقی کو تعاون حاصل ہوگا۔
فوائد:
آئی سی ایس آئی کی ایک سرگرم اکائی دوحہ  میں ہے جس کا قیام سال 1981 میں عمل میں آیا تھا اور یہ آئی سی اے آئی کی 36 غیر ملکی اکائی میں سب سے پرانی اکائیوں میں سے ایک ہے۔ قیام کے بعد سے ہی اس اکائی کی رکنیت میں لگاتار اضافہ ہو رہا ہے اور فی الحال اس کے 300 سے زیادہ رکن ہیں، جو قطر میں مختلف پرائیویٹ اور سرکاری کمپنیوں میں اہم عہدوں پر فائز ہیں۔ ساتھ ہی قطر میں اکاؤنٹنگ کے پیشہ کی حمایت اور توسیع کے لیے کام کر رہے ہیں۔ اس مفاہمت نامہ سے کارپوریٹ امور کی وزارت، انسٹی ٹیوٹ آف چارٹرڈ اکاؤنٹینٹس آف انڈیا اور قطر فائنانشیل سنٹر اتھارٹی کو فائدہ ہوگا۔
نفاذ کی حکمت عملی اور اہداف:
- یہ مفاہمت نامہ ایشیورینس اور آڈٹنگ، مشاورت، ٹیکس کے نفاذ، مالی خدمات اور متعلقہ شعبوں میں قطر میں کاروباری خدمات مہیا کرانے کے مقصد سے طریقہ عمل طے کرکے آئی سی اے آئی کے ممبران کے لیے مواقع میں اضافہ کی کوشش ہے۔
- آئی سی اے آئی، کیو ایف سی اے کے ساتھ مل کر قطر میں ایک مخصوص تربیتی پروگرام کے توسط سے مقامی پیشہ ور، صنعت کار اور طلباء کو تعلیم یافتہ اور تیار کرے گا۔
- آئی سی اے آئی اور کیو ایف سی اے باہمی اتفاق کی بنیاد پر گول میز، نیٹ ورکنگ پروگراموں وغیرہ کے انعقاد کے ذریعے قطر میں ہندوستانی تاجروں کے لیے مواقع تلاش کرنے کے لیے مل کر کام کریں گے۔
- آئی سی اے آئی اور کیو ایف سی اے کمپنی انتظامیہ، تکنیکی تحقیق اور مشاورت، معیار کی گارنٹی، فارینسک اکاؤنٹنگ، چھوٹے اور درمیانی سائز کے طور طریقوں  کے امور، اسلامی مالیات، مسلسل پیشہ ورانہ ترقی  اور باہمی مفاد کے دیگر موضوعات جیسے شعبوں میں پیدا ہونے والے مواقع پر تعاون کریں گے۔
پس منظر:
دی انسٹی ٹیوٹ آف چارٹرڈ اکاؤنٹینٹس آف انڈیا  بھارت کی پارلیمنٹ کے ذریعے پاس کیے گئے قانون، دی چارٹرڈ اکاؤنٹینٹس ایکٹ، 1949 کے تحت قائم کردہ ایک آئینی ادارہ ہے اور بھارت میں چارٹرڈ اکاؤنٹینسی کے پیشہ کو کنٹرول کرتا ہے۔ 2005 کے قانون نمبر  کے سلسلے میں قائم کردہ قطر فائنانشیل سنٹر اتھارٹی  ایک آزاد آئینی ادارہ ہے، جو قطر میں عالمی سطح کے مالیاتی اور تجارتی مرکز کے طور پر کیو ایف سی کی ترقی اور حوصلہ افزائی کے لیے ذمہ دار ہے۔
وزارت دفاع
مشرقی بحری بیڑےکی گولڈن جوبلی تقریبات
نئی دہلی۔ 09 اپریل مشرقی بحری بیڑے نے اپنی گولڈن جوبلی تقریبات 06 اور 07 اپریل 2022 کو وشاکھاپٹنم میں بہت سی تقریبات کے ساتھ منائی۔ تقریبات کی اہم جھلکیوں میں پھولوں کی چادر چڑھانے کی تقریب،'مشرقی بحری تھیٹر میں ابھرتے ہوئے چیلنج - مشرقی بحری بیڑے کی مستقبل کی تیاری' کے موضوع پر ایک سیمینار کا انعقاد ، ایوارڈ دینے کی تقریب اور بحری بیڑے کے اہلکاروں اور ان کے اہل خانہ کے ساتھ بات چیت شامل تھی۔
گولڈن جوبلی کی تقریبات کے ایک حصے کے طور پر، مشرقی بیڑے کی 1971 میں اس کی تشکیل سے لے کر اس کی موجودہ حیثیت تک کے سفر کا احاظہ کرنے والی ایک دستاویزی فلم بھی دکھائی گئی۔ تقریبات میں بحری بیڑے کے14 سابق کمانڈروں کے علاوہ فلیگ آفیسر، افسروں، سیلر اور ان کے اہل خانہ کی بڑی تعداد نے شرکت کی۔
2021-22 میں مشرقی بیڑے کی مختلف اکائیوں کی طرف سے حاصل کی گئی کامیابیوں اور عمدگی کے اعتراف میں 07 اپریل 2022 کو گولڈن جوبلی تقریبات کے موقع پر فلیٹ ایوارڈ فنکشن 2022 کا انعقاد کیا گیا۔بحریہ کے سربراہ ، ایڈمرل آر ہری کمار ایوارڈ تقریب کے مہمان خصوصی تھے۔ اس تقریب کی میزبانی فلیگ آفیسر کمانڈنگ ایسٹرن فلیٹ، ریئر ایڈمرل سنجے بھلا نے کی۔ آئی این ایس شیوالک کو مشرقی بیڑے کا بہترین جہاز قرار دیا گیا۔ آئی این ایس قدمت کو بہترین کارویٹ قرار دیا گیا، اور سب سے زیادہ حوصلہ مند جہاز کی ٹرافی مشترکہ طور پر آئی این ایس ست پورہ اور آئی این ایس کورا کو دی گئی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4086
(Visitor Counter : 88
جل شکتی وزارت
سینچائی کی نئی تکنیکس
نئی دہلی28،مارچ2021
جل شکتی اور سماجی انصاف اور تفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں بتایا کہ ریاستی سرکاریں اپنے خود کے وسائل اور ترجیحات کے مطابق خود ہی اپنے طور پر پانی کے وسائل کو بڑھانے اور اس کے بندوبست کے منصوبے بنائی ہیں۔ اس کے لئے منصوبوں پر عمل کرتی ہیں اور منصوبوں پر عمل آوری کے سلسلے میں فنڈ فراہم کرتی ہیں۔ ریاستی سرکاروں کی کوششوں کو آگے بڑھانے کی غرض سے بھارت سرکار ، ریاستی سرکاروں کو تکنیکی ومالی امداد فراہم کرتی ہے تاکہ مختلف اسکیموں اور پروگراموں کے ذریعے پانی کے وسائل کے مؤثر بندوبست اور پانی کے وسائل کو ٹھوس طریقے سے بڑھانے کے اقدامات کی حوصلہ افزائی کی جاسکے۔
مرکزی حکومت کی جانب سے 16-2015 کو پردھان منت ری کرشی سینچائی یوجنا  بھی شروع کی گئی تھی اور اس یوجنا کے اہم جز وتھے ۔ سینچائی کے فائدے کے پروگرام کو تیز کرنا، ہر کھیت کو پانی، فی قطرہ زیادہ فصل اور واٹر شیڈ کو فروغ۔ پردھان منتری کرشی سینچائی یوجنا میں سینچائی کی تکنیک پر توجہ دی گئی ہے۔
نیشنل واٹرمشن نے پانی کے تحفظ کے لئے جل شکتی ابھیان کیچ دی رین اور صحیح فصل مہم شروع کی ہے۔ ملک کے تمام دیہی اور شہروں کے تمام ضلعوں میں جل شکتی ابھیان: کیچ دی رین زیر نفاذ ہے۔ اس کا اصل موضوع ’بارش کے پانی کو اکٹھا کرو، جہاں کہیں بھی یہ برسے‘اور جب کبھی بھی یہ برستے‘۔ اس مہم کی مدت 22 مارچ 2021 سے 30 نومبر 2021 تک ہے۔ وزیر اعظم نریندر مودی نے 22 مارچ 2021 کو ’جل شکتی ابھیان: کیچ دی رین 2021‘ مہم شروع کی تھی، جس کا مقصد عوام کی سرگرم شرکت سے بنیادی سطح پر پانی کا تحفظ کیا جائے، تاکہ ملک میں پانی کے تحفظ کے عمل کو تیز کیا جاسکے۔
14 نومبر 2019 کو این ڈبلیو ایم کے ذریعے صحیح فصل مہم شروع کی گئی تھی تاکہ فصل اگانے کے لئے پانی کی مشکل سے دوچار علاقوں میں کسانوں کی مدد کی جاسکے۔
...............................................................
ش ح، ح ا، ع ر
28-03-2021
U-3155
(Visitor Counter : 98
صحت اور خاندانی بہبود کی وزارت
وزارتِ دفاع اور خوراك كی حفاظت اور معیار كا نظم كرنے والے ہندوستانی مقتدرہ )فسائی) نے مسلح افواج میں باجرے کے استعمال اور صحت مند کھانے کے طریقوں کو فروغ دینے اور محفوظ اور غذائیت سے بھرپور خوراک کو یقینی بنانے کے مفاہمت نامے پر دستخط کئے
وزیر دفاع جناب راج ناتھ سنگھ اور مرکزی وزیر صحت ڈاکٹر من سکھ مانڈویہ نے ایک کتاب ’’صحتمند پکوان برائے دفاع‘‘ کی رو نمائی کی
آج یہاں وزیر دفاع جناب راج ناتھ سنگھ اور مرکزی وزیر صحت ڈاکٹر من سکھ مانڈویہ کی موجودگی میں مسلح افواج میں باجرے کے استعمال اور صحت مند کھانے کے طریقوں کو فروغ دینے اور محفوظ اور غذائیت سے بھرپور خوراک کی دستیابی کو یقینی بنانے کی جانب ایک اہم قدم كے طور پر وزارت دفاع جوار( کے استعمال اور اس کے صحت سے متعلق فوائد کو فروغ دینے کے لیے ’صحت مند پکوان برائے دفاع‘ کے عنوان سے ایک کتاب کی بھی نقاب کشائی کی۔
اس مفاہمت نامے پر وزارت دفاع )ایم او ڈی) کی جانب سے ڈائریکٹر جنرل )سپلائیز اینڈ ٹرانسپورٹ) لیفٹیننٹ جنرل پریت موہندرا سنگھ اور خوراك كی حفاظت اور معیار كا نظم كرنے والے ہندوستانی مقتدرہ )فسائی)کی ایگزیکٹو ڈائریکٹر محترمہ انوشی شرما نے دستخط کیے۔ اس کا مقصد عملے میں غذائی تنوع اور باجرہ پر مبنی کھانے کی مصنوعات کے غذائی فوائد کے بارے میں بیداری پیدا کرنا ہے۔ یہ مفاہمت نامہ وزارت دفاع کے تحت میس، کینٹین اور دیگر فوڈ آؤٹ لیٹس میں باجرا پر مبنی مینو متعارف کرانے کی راہ بھی ہموار کرے گا۔
اس تعاون كے ذریعہ فوڈ سیفٹی اینڈ اسٹینڈرڈز ایکٹ مجریہ 2006 کے مطابق فوڈ ہینڈلرز اور میس کے باورچیوں، مسلح افواج کی کینٹینوں اور کھانے کی حفاظت اور حفظان صحت سے متعلق دیگر فوڈ آؤٹ لیٹس کی تربیت کو بھی یقینی بنایا جائے گا۔ اس سے مسلح افواج کی صحت اور بہبود کے لیے مشترکہ عزم کی نشاندہی ہوتی ہے جس كا مقصد یہ ہے کہ وہ قوم کی خدمت میں مضبوط اور با صلاحیت رہیں۔ اس مفاہمت نامے سے مسلح افواج کے خاندانوں اور بڑے پیمانے پر کمیونٹی کو غذائیت سے بھرپور خوراک اپنانے، صحت بخش خوراک کا انتخاب کرنے اور خوراک کی حفاظت کو برقرار رکھنے کی ترغیب ملے گی۔
فساءی کی تیار کردہ کتاب 'صحت مند پكوان براءے دفاع' میں باجرے پر مبنی پکوانوں کی ایک رینج شامل ہے۔ وزارتِ دفاع کے تحت یہ كتاب مختلف کینٹینوں اور فوڈ آؤٹ لیٹس میں ایک قیمتی وسیلہ کے طور پر کام کرے آءے گی۔ دفاعی اہلکاروں کو درپیش چیلنجنگ خطوں اور متنوع موسمی حالات کے پیش نظر خوراک میں تنوع کی اہمیت بہت زیادہ ہے۔ جوار اپنی غذائیت کی قدر کے لیے جانا جاتا ہے اور اچھی طرح سے متوازن اور متنوع خوراک میں اپنا كردار ادا كر سکتا ہے۔
اس موقع پر چیف آف ڈیفنس اسٹاف اور سکریٹری، فوجی امور کے محکمے کے جنرل انیل چوہان، دفاعی سکریٹری جناب گریدھر ارامانے، مرکزی صحت سکریٹری جناب راجیش بھوشن، فساءی كےسی ای او جناب جی کملا وردھنا راؤ اور وزارتِ دفاع اور صحت اور خاندانی بہبود كی وزارت کے دیگر سینئر افسران موجود تھے۔
وزارتِ تعلیم
غریب طلبہ کو تعلیم فراہم کرنے کیلئے حکومت کی جانب سے کئے گئے اقدامات
نئی دہلی،11؍جولائی،انسانی وسائل کے فروغ کے مرکزی وزیر ڈاکٹر رمیش پوکھریال نشانک نے آج راجیہ سبھا میں ایک تحریری جواب میں بتایا کہ بچوں کو مفت اور لازمی تعلیم کے حق کا قانون 2009 تشریح کے گئے علاقے کے اندر 6سے14سال کی عمر کے بچوں کے لئے بنیادی  اسکولوں تک رسائی فراہم کرتاہے۔ اس قانون کی دفعہ 6 میں اس بات کی گنجائش ہے کہ مناسب سرکاری اور مقامی اتھارٹیز ایک پڑوسی یا اطراف کے علاقوں کے اندر ایک اسکول قائم کرے گا، جہاں یہ پہلے سے قائم نہیں ہیں اور یہ اسکول قانون کے نافذ ہونے کے تین سال کی مدت کے اندر قائم کیا جائے گا۔ اس قانون کے سیکشن 6 کی روشنی میں سنٹرل آر ٹی ای ضابطوں میں علاقہ یا آس پا س کا پڑوسی علاقہ نوٹیفائی کردیا گیا ہے، اس کے تحت پرائمری اسکول ایک کلو میٹر اور اَپر پرائمری اسکول 3 کلومیٹر کے اندر قائم کیا جانا ہے۔ ریاستوں نے اپنے اسٹیٹ آرٹی ای ضابطوں میں اپنے پڑوسی علاقوں کے ضابطو ں کی حدیں یا علاقے کو نوٹیفائی کر دیاہے ، جو اسکولوں کے کھولے جانے کے لئے ریاستوں کی مخصوص شرط ہے۔
اس کے علاوہ بچوں کو مفت اور لازمی تعلیم کے حق کا قانون کی دفعہ 12   میں محروم گروپوں اور خصوصاً کمزور طبقوں سے تعلق رکھنے والے بچوں کے پرائیویٹ غیر امداد والے اسکولوں میں داخلے کی گنجائش ہے۔
اسکول ایجوکیشن اور لٹریسی کے محکمے نے 19-2018 سے اسکول ایجوکیشن سمگر سکشہ کے لئے ایک مربوط اسکیم شروع کی ہے۔ اس اسکیم میں پِری اسکول سے سینئر سکنڈری اسکول تک ایک تسلسل کے طور پراسکولی تعلیم کی گنجائش ہے اور اس کا مقصد سبھی کےلئے جامع اور مساوی معیاری تعلیم کو یقینی بنانا ہے۔ اسکیم کے تحت مختلف سرگرمیاں انجام دینے کےلئے ریاستوں اور مرکز کے انتظام والے علاقوں کو مالی امداد فراہم کی گئی ہے تاکہ سینئر سکنڈری سطح تک کے نئے اسکولوں کو کھولے جانے سمیت درمیان میں ہی اسکول چھوڑنے والے بچوں کی تعداد کو کم کیا جا سکے۔اسکولوں کی عمارتوں کی تعمیر اور اضافی کلاس روم کے علاوہ کستوربہ گاندھی بالیکا ودیالیوں کو چلانے اور رہائشی اسکول، ہاسٹل، مفت وردیاں، مفت نصابی کتابیں وغیرہ جیسی سرگرمیوں کے لئے بھی ریاستوں اور مرکز کے زیر انتظام علاقوں کو مالی امداد فراہم کی گئی ہے۔
۔۔۔۔۔۔۔۔۔۔۔
۰۰۰۰۰۰۰۰

U- 3054
(Visitor Counter : 100
مالیاتی کمیشن
نیتی آیوگ کےذریعہ کارکردگی پر مبنی گرانٹس کے سلسلہ میں 15ویں مالیاتی کمیشن کو پرزینٹیشن
نئی دہلی، 15 اپریل 2019 /15ویں مالیاتی کمیشن کی نیتی آیوگ کے ساتھ آج دوسری میٹنگ ہوئی۔آیوگ کے وائس چیئرمین ڈاکٹر راجیو کمار ، اراکین ، سی ای او اور دیگر سینئر اہلکاروں نے مالیاتی کمیشن کے چیئرمین جناب این کے سنگھ ، اراکین اور سینئر اہلکاروں کے ساتھ تبادلہ خیال کیا۔
نیتی آیوگ نے 15ویں مالیاتی کمیشن کے سامنے اپنے مشورے پیش کئے اور ریاستوں /مختلف شعبوں کو کارکردگی کی بنیادپر گرانٹس دینے کی تجویز رکھی۔ اس بات کو پیش نظر رکھتے ہوئے کہ نسبتاً زیادہ مالدار ریاستیں نسبتاً غریب ریاستوں کے مقابلے تیزی سے ترقی کرتی ہیں، نتیی آیوگ نے مرکز کے ذریعہ ریاستوں کو وسائل منتقل کرنے کے سلسلے میں اپنے مشورے پیش کئے۔ آیوگ نے کمیشن کے غور و فکر کے لئے چند ممکنہ اشاریہ جات ، جدت طرازی اور فنڈز کی منتقلی سے متعلق اپنی سفارشات اور وسط مدتی اخراجاتی فریم ورک کے سلسلہ میں اپنی معروضات بھی پیش کیں۔
آیوگ کی سفارشات کی ستائش کرتے ہوئے چیئرمین جناب این کے سنگھ نے کہا کہ کچھ ٹھوس اور نئے خیالات پیش کئے گئے ہیں اور اور کمیشن ان سفارشات کا بغور جائزہ لے گا۔ چیئرمین نے مزید کہا کہ چونکہ نتیی آیوگ مرکزی حکومت کا ایک اہم اور لازمی جزو ہے لہذا اس کی سفارشات مالیاتی کمیشن کو پیش کئے جانے والے مرکزی حکومت کے میمورنڈم کا لازمی جزو ہونا چاہئے۔
اراکین نے مختلف امور پر آیوگ کے ذریعہ پیش کئے گئے امور پر تبادلہ خیال بھی کیا اور متعلقہ امور پر بحث و تمحیص بھی کی جن میں مرکز کے ذریعہ چلائی جانے والی اسکیمیں شامل ہیں۔
۔۔۔۔۔۔۔۔۔۔
م ن۔م م ۔ ج۔
U- 1876
(Visitor Counter : 45
سٹرک ٹرانسپورٹ اور شاہراہوں کی وزارت
جناب نتن گڈکری نے کہا ہے کہ شہری توسیعی سڑک پروجیکٹ  کو دہلی کی بھیڑ کم کرنے کے منصوبے کے ایک جزو کے طور پر تیار کیا جا رہا ہے جس میں 7716 کروڑ روپے کی لاگت سے پانچ مختلف پیکجوں میں تعمیر شامل ہے
غازی پور لینڈ فل سے 20 لاکھ ٹن پلاسٹک کا کچرا پروجیکٹ کے حصے کے طور پر استعمال کیا جائے گا: جناب گڈکری
روڈ ٹرانسپورٹ اور شاہراہوں کے مرکزی وزیر جناب نتن گڈکری نے دہلی میں لیفٹیننٹ گورنر جناب ونے کمار سکسینہ، ممبر پارلیمنٹ جناب ہنس راج ہنس اور جناب پرویش ورما، دہلی میں اپوزیشن کے لیڈر جناب رامویر سنگھ بیدھوری ،بی جےپی کے سینئر لیڈر جناب وجیندر گپتا اور دیگر اعلی حکام کے ساتھ اربن ایکسٹینشن روڈ پروجیکٹ  کی پیش رفت کا معائنہ کیا۔
میڈیا کو بریفنگ دیتے ہوئے جناب گڈکری نے کہا کہ ہم یوای آر -II کو دہلی کی بھیڑ کم کرنے کے منصوبے کے ایک جزو کے طور پر تیار کر رہے ہیں۔ پروجیکٹ میں یوای آر -II کی تعمیر پانچ مختلف پیکجوں میں شامل ہے جس کی لاگت 7716 کروڑ روپے ہے۔ انہوں نے کہا کہ اس پروجیکٹ کے ایک حصے کے طور پر غازی پور لینڈ فل سے 20 لاکھ ٹن پلاسٹک کوڑا استعمال کیا جا رہا ہے۔
دہلی کے غازی پور کا بیس لاکھ ٹن فضلہ اربن ایکسٹینشن روڈ پروجیکٹ -2 میں استعمال ہوگا۔ #PragatiKaHighway #GatiShakti pic.twitter.com/Wwdwk0t1du
— نتن گڈکری  March 16, 2023
جناب گڈکری نے کہا کہ قومی شاہراہ -344ایم  دہلی میں ایک اضافی مغربی رنگ روڈ کے طور پر کام کرے گا، جس سے آئی جی آئی ہوائی اڈے تک سفر کا دورانیہ 2 گھنٹے سے کم ہو کر 20 منٹ ہو جائے گا، مغربی/جنوبی دہلی سے ٹریفک کے لیے متبادل راستہ پیش کرے گا، اور گڑگاؤں قومی شاہراہ -44، چندی گڑھ، پنجاب اور جموں وکشمیر کی طرف بڑھ رہا ہے۔ انہوں نے مزید کہا کہ یہ دوارکا میں مجوزہ آئی آئی سی سی سے بھی جڑتا ہے، جس سے دہلی میں ٹریفک کی روانی بہتر ہوگی۔
اربن ایکسٹینشن روڈ پروجیکٹ ، نئی دہلی کی پیشرفت پر میڈیا سے بات چیت کرتے ہوئے۔ https://t.co/KQT5OUsKSK
— نتن گڈکری  March 16, 2023
وزیر نے کہا کہ قومی شاہراہ -344پی ،قومی شاہراہ -344ایم سے شروع ہو کر قومی شاہراہ -352اے  پر ختم ہو گا، جو سونی پت بائی پاس کے لیے حوصلہ افزائی کا کام کرے گا۔ انہوں نے کہا کہ یہ پروجیکٹ قومی شاہراہ -44 پر ٹریفک کو کم کرے گا اور کے ایم پی ای کے ذریعے دہلی، کے ایم پی ای ، اور دہلی-کٹرا ایکسپریس وے کے درمیان رابطہ قائم کرے گا۔
@LtGovDelhi جناب ونے کمار سکسینہ Ji, ممبر پارلیمنٹ جناب @hansrajhansHRH جی , جناب @p_sahibsingh جی, دہلی میں اپوزیشن کے لیڈر جناب @RamvirBidhuri جی,… pic.twitter.com/IycYC4HBib
کے ساتھ اربن ایکسٹینشن روڈ پروجیکٹ کی پیشرفت کا معائنہ کیا۔
— نتن گڈکری  March 16, 2023
جناب گڈکری نے کہا کہ قومی شاہراہ -344این  بہادر گڑھ بائی پاس کے لیے ایک حوصلہ افزا قدم ہے، جو دہلی میں قومی شاہراہ -344ایم  کو قومی شاہراہ -10  سے جوڑتا ہے جو دہلی میں قومی -10 پر بھیڑ کو کم کرے گا اور رابطے کو بہتر بنائے گا ۔ مشرقی ہریانہ اور دہلی میں کانجھا والا کے درمیان، نیز دہلی اور کے ایم پی ایکسپریس وے کے درمیان ایک چھوٹا رابطہ قائم ہوتا ہے۔
جدید اور قابل تجدید توانائی کی وزارت
8521 میگاواٹ کی صلاحیت والے 11 سولر پارکس مکمل اور 7 سولر پارکس جزوی طور پر ’’سولر پارکس اور الٹرا میگا پاور پروجیکٹس کی ترقی‘‘ کی اسکیم کے تحت مکمل: مرکزی توانائی اور این آر ای وزیر جناب آر کے سنگھ
حکومت ملک میں ’’سولر پارکس اور الٹرا میگا پاور پروجیکٹس کی ترقی‘‘ کے لیے ایک اسکیم نافذ کر رہی ہے۔
اس اسکیم کے تحت، حکومت نے اب تک ملک بھر کی 12 ریاستوں میں 37,990 میگاواٹ کی مجموعی صلاحیت والے 50 سولر پارکس کو منظوری دی ہے۔ اس منظوری کے تحت، 8521 میگاواٹ کی مجموعی صلاحیت والے 11 سولر پارکس اور 3985 میگاواٹ کی مجموعی صلاحیت والے 7 سولر پارکس کو جزوی طور پر مکمل کیا جا چکا ہے۔ ان پارکوں میں 10,237 میگاواٹ کی مجموعی صلاحیت کے سولر پراجیکٹس تیار کیے گئے ہیں۔ سولر پارکس اور مختلف سولر پارکس کے اندر نصب پروجیکٹوں کی ریاستوں/ مرکز کے زیر انتظام علاقے کے لحاظ سے تفصیلات مندرجہ ذیل ضمیمہ میں دی گئی ہیں۔
سولر پارک اسکیم کی فی الحال 31 مارچ 2026 تک کی ٹائم لائن ہے۔
یہ جانکاری نئی وقابل تجدید توانائی اور بجلی کے مرکزی وزیر آر کے سنگھ نے آج لوک سبھا میں ایک تحریری جواب میں فراہم کی۔
20.07.2023 کے لیے لوک سبھا کے غیر ترتیب شدہ سوال نمبر 145 کے حصہ  سے  کے جواب میں حوالہ دیا گیا ضمیمہ
سولر پارکس اور ان کے کے اندر نصب پراجیکٹس کی ریاست وار یا مرکز وار تفصیلات
|
|
نمبر شمار
|
|
ریاست
|
|
پارکوں کی تعداد
|
|
منظور شدہ صلاحیت 
|
|
اب تک لگائے گئے پروجیکٹس

|
|
1
|
|
آندھر پردیش
|
|
5
|
|
4200
|
|
3050
|
|
2
|
|
چھتیس گڑھ
|
|
1
|
|
100
|
|
0
|
|
3
|
|
گجرات
|
|
7
|
|
12150
|
|
900
|
|
4
|
|
جھارکھنڈ
|
|
3
|
|
1089
|
|
0
|
|
5
|
|
کرناٹک
|
|
2
|
|
2500
|
|
2000
|
|
6
|
|
کیرالہ
|
|
2
|
|
155
|
|
100
|
|
7
|
|
مدھیہ پردیش
|
|
8
|
|
4680
|
|
1000
|
|
8
|
|
مہاراشٹر
|
|
2
|
|
750
|
|
0
|
|
9
|
|
میزورم
|
|
1
|
|
20
|
|
20
|
|
10
|
|
اڈیشہ
|
|
3
|
|
340
|
|
0
|
|
11
|
|
راجستھان
|
|
9
|
|
8276
|
|
2901
|
|
12
|
|
اتر پردیش
|
|
7
|
|
3730
|
|
266
|
|
کل میزان
|
|
50
|
|
37990
|
|
10237
۔۔۔۔
ش ح۔ا س۔ ت ح ۔
20.07.2023
U–7260
(Visitor Counter : 45